projecte-aina/catalan_government_crawling huggingface dataset:
Les empreses han de retre comptes de la seva activitat econòmica a través dels imports dels diversos impostos que han de satisfer.
En aquest apartat us oferim una guia dels principals impostos directes i taxes que afecten determinades activitats empresarials, a més d'informació sobre l'impost sobre el valor afegit (IVA) i l'impost sobre societats.
L'activitat de determinats establiments comercials implantats en grans superfícies està gravada amb impost especial que compensa la seva posició dominant en el sector i cobrir les costos de les externalitats ocasionades per la implantació dels grans establiments comercials.
Informació de tots els tipus d'adquisicions de béns i drets que estan subjectes a l'impost de transmissions, i dels seus tràmits corresponents.
Per la seva banda, els documents notarials, mercantils i administratius i judicials estan subjectes a l'impost en concepte d'actes jurídics documentats.
Conegueu tot allò relacionat amb les taxes, que són les contraprestacions que exigeix l'Administració per la utilització o aprofitament del domini públic o per la prestació de serveis públics.
Aquí també trobareu les taxes associades a determinades activitats administratives.
Les empreses i indústries que realitzen una activitat de risc estan sotmeses al gravamen de protecció civil.
Aquest impost està destinat a finançar l'activació de plans de protecció civil i a mantenir les activitats de previsió, prevenció, planificació, intervenció, informació i formació en aquesta matèria.
L'organització i la celebració de tota mena d'apostes i jocs estan gravades amb uns impostos específics que recauen sobre els organitzadors.
Aquests impostos afecten els bingos, els casinos, les màquines recreatives, els canòdroms, els frontons, les rifes i les tómboles.
Les estades en establiments turístics estan gravades per un impost els ingressos del qual es destinen a dotar el Fons per al foment del turisme.
Conegueu les obligacions tributàries, el tràmit de liquidació i els casos d'exempció de l'impost.
Informació sobre l'impost indirecte més important.
L'IVA recau sobre les vendes i grava el valor afegit per cada empresa i professional en el procés de producció i venda d'un producte o servei i també les importacions dins i fora de la Unió Europea.
Conegueu els detalls d'aquest impost, que han de pagar anualment totes els entitats jurídiques que obtinguin un superàvit en les seves activitats.
Aquest impost afecta les societats, però no els empresaris individuals.
Impost municipal que grava l'exercici d'activitats empresarials, professionals o artístiques, independentment de si es tracta d'una activitat habitual o no, o si existeix ànim de lucre o benefici en l'exercici de l'activitat.
Amb quin salari* s'ha de retribuir els serveis prestats pels treballadors?
Què conforma els costos salarials?
Aquestes són algunes de les preguntes que ens hem de plantejar i per les quals hem de trobar una resposta justa i adequada per l'empresa i el treballador abans de prendre una decisió sobre la política salarial de la nostra empresa.
El salari està format per la totalitat de les percepcions econòmiques que els treballadors reben per la prestació professional del seus serveis, tant si retribueixen el treball efectiu com els períodes de descans computables com treball.
Es pot percebre en efectiu o en espècie.
Aquest últim no pot superar mai el 30 per cent del total del salari.
No tenen la consideració de salari les quantitats percebudes pel treballador en
L'estructura salarial s'estableix en el marc de la negociació col·lectiva o, en el seu defecte,
en el contracte individual, i ha de comprendre:
L'empresari està obligat a pagar per la prestació d'un treball d'igual valor la mateixa retribució, ja sigui salarial o extrasalarial, sense que pugui produir-se cap discriminació de cap mena entre els treballadors.
Segons la llei, el pagament del salari s'ha de dur a terme puntualment i documentalment en la data i el lloc convinguts, o segons els usos i costums.
El pagament s'ha de fer dins la jornada laboral, en el lloc de treball i amb una periodicitat no superior al mes.
El retard reiterat en el pagament és una infracció sancionable per l'Administració.
El Govern regula anualment, prèvia consulta amb les organitzacions sindicals i associacions empresarials més representatives, el salari mínim interprofessional (SMI), tenint en compte l'índex de preus al consum (IPC), la productivitat mitjana nacional assolida, l'increment de la participació del treball en la renda nacional i la conjuntura econòmica general.
Es computa únicament la retribució en diners, sense que el salari en espècie pugui, en cap supòsit, donar lloc a la minoració de la quantia íntegra en diners d'aquell.
S'entén referit a la jornada legal de treball en cada activitat, sense incloure en el cas del salari diari la part proporcional dels diumenges i festius.
L' import del salari mínim interprofessional és inembargable.
Indicador Públic de Renda d'Efectes Múltiples (IPREM)
L'Indicador públic de renda d'efectes múltiples (IPREM) és l'indicador de referència per a determinar la quantia de determinades prestacions, per a accedir a determinats beneficis o serveis públics, per a la concessió d'ajuts, beques o subvencions.
L'IPREM es publica anualment a la Llei de Pressupostos i recull les quanties establertes per a cada any.
L'empresa té diverses obligacions formals en relació amb el salari:
Els costos de personal són una de les principals despeses de l'empresa i, alhora, una de les més difícils de calcular i controlar.
Per això, cal ser-ne conscients i fer un càlcul correcte de totes les partides que s'hi relacionen.
Quines despeses suposa la contractació d'un treballador
Un cop presa la decisió de contractar un nou treballador, i abans que aquest s'incorpori a l'empresa, us heu d'adreçar a l'oficina de la Tresoreria de la Seguretat Social que correspongui al domicili de l'empresa per a regularitzar el contracte davant l'administració a través dels tràmits que es descriuen a continuació:
Posteriorment, el contracte s'ha d'informar al Servei d'Ocupació de Catalunya (SOC).
Es tracta d'un acte administratiu a través del qual la Tresoreria General de la Seguretat Social assigna a l'empresari un número (codi de compte de cotització) que identifica i controla les seves obligacions davant el sistema de la seguretat social.
Al codi de compte de cotització (CCC) principal es vincularan tots els altres que es puguin assignar al mateix empresari.
L'empresari ha de sol·licitar un CCC en cadascuna de les províncies on desenvolupi la seva activitat, així com en aquells casos on sigui necessària la identificació de col·lectius de treballadors amb peculiaritats de cotització.
L'afiliació del treballador a la seguretat social és única i per tota la vida.
Per tant, l'empresa contractant només ha d'afiliar-hi els treballadors que no han cotitzat amb anterioritat.
Aquest tràmit es realitza a l'oficina de la Tresoreria de la Seguretat Social que correspongui al domicili de l'empresa.
Pel que fa a l'alta, l'empresa ha de donar d'alta tots els treballadors que contracta en la mateixa oficina.
L'incompliment per part de l'empresari de la seva obligació de donar d'alta, i d'afiliar quan es dóna el cas, constitueix una infracció greu i pot ser motiu de sanció administrativa que impliqui desplaçar cap a l'empresari la responsabilitat del pagament de les prestacions.
Els socis treballadors i els socis de treball s'han d'inscriure obligatòriament a la seguretat social.
Pel que fa als socis que treballen a les cooperatives de treball associat, poden acollir-se a tant al règim general de la seguretat social com al règim especial de treballadors autònoms.
Els socis de les cooperatives que no són de treball associat han d·estar donats d'alta forçosament al règim general de la seguretat social.
Un cop heu seleccionat el model de contracte i l'heu formalitzat amb el treballador, s'ha de comunicar en el termini de 10 dies a les oficines del Servei d'Ocupació de Catalunya, o bé, telemàticament a través del web contrat@.
Les empreses es poden acollir a diversos ajuts, subvencions i bonificacions en les quotes empresarials de la seguretat social per a la contractació de determinats perfils de treballadors.
El procés de selecció i contractació d'un nou treballador és un dels moments més crítics en el procés de creació i expansió de l'empresa.
En aquest context, us oferim informació de les etapes prèvies i posteriors a l'arribada d'una nova persona a l'empresa: des dels criteris per a redactar una bona oferta de treball i la contractació del millor talent, fins els tràmits per a la formalització del contracte.
Aquest procés es produeix en un context en el qual intervenen les relacions laborals i sindicals i que pot beneficiar-se dels ajuts i subvencions a la contractació de determinats perfils de treballadors.
Conegueu les variables que us ajudaran a decidir quin és el moment més adequat per a contractar i tot allò relacionat amb el procés de contractació: la selecció de personal, els tràmits de contractació, els salaris i els ajuts i subvencions a la contractació.
L'empresari ha de tenir en compte en la seva relació amb els treballadors un seguit de fets i informació relacionats amb la gestió de les relacions laborals.
Des dels horaris i calendaris de treball i les mesures per a conciliar la vida laboral i familiar, fins els principis de la negociació col·lectiva i les relacions sindicals.
Tota la informació sobre la formalització, validesa, període de proves i durada dels contractes de treball.
També us oferim un recull dels drets i deures de l'empresa i els treballadors que es desprenen de la signatura d'un contracte.
Informeu-vos dels tràmits i les limitacions en la contractació de treballadors estrangers, del procediment per a contractar estudiants estrangers i de la renovació de les autoritzacions de treball.
El Servei de Mobilitat Internacional per a alts directius d'ACCIÓ vol facilitar a les empreses estrangeres amb projectes a Catalunya la mobilitat internacional del seu personal pel que fa als permisos de treball i residència.
La vostra empresa es pot beneficiar els ajuts, subvencions i bonificacions en les quotes empresarials de la seguretat social per la contractació de persones amb discapacitat, alhora que afavoreix la igualtat d'oportunitats entre les persones de la seva comunitat.
Els joves d'entre setze i divuit anys poden treballar si compten amb l'autorització de la persona que ostenta la seva representació legal.
Els menors de setze anys poden treballar, de forma excepcional, en espectacles públics, sempre que els seus tutors i l'autoritat laboral competent ho autoritzin amb caràcter previ.
Els contractes de formació, de pràctiques, per al foment de l'ocupació, de suport als emprenedors, de becaris, per a investigadors o per a estudiants predoctorals són algunes de les modalitats contractuals a disposició de les empreses que volen contractar joves majors de 18 anys.
Davant la situació excepcional d'estat d'alarma i confinament provocada pel coronavirus SARS-COV-2, us volem informar que des de l'OGE estem adoptant totes les mesures que estan al nostre abast per garantir la continuïtat dels serveis que oferim, adaptant-nos a cada fase de la desescalada i seguint les indicacions de les autoritats sanitàries.
Com a mesura de protecció per a tota la societat, mentre dura la situació d'alerta les Oficines de Gestió Empresarial (OGE) no han ofert atenció presencial.
Atenent les condicions de cada fase de desescalada, ens estem preparant poder-vos oferir al més aviat possible atenció presencial, amb cita prèvia i en condicions segures per a tots.
Us anirem informant a mesura que cada oficina estigui en disposició de tornar a oferir cita prèvia.
Empreses, professionals, entitats i intermediaris són subjectes obligats a la tramitació electrònica.
Pràcticament tots els tràmits d'activitat econòmica ja són només electrònics.
La informació i tràmits adreçats a empreses, autònoms i professionals està disponible per internet a canal empresa, on també hi ha la eina de Cerca Guiada per saber quins tràmits són necessaris per iniciar una activitat
Durant la situació excepcional provocada per la COVID-19:
A partir del proper dia 1 de juny es reprendran els terminis suspesos a rel del Reial Decret que declara l'estat d'alarma.
Per tant, els tràmits tornaran a tramitar-se amb normalitat.
Aquests terminis que estaven suspesos només es reiniciaran de nou en el cas que estigui previst en una llei aprovada durant el període d'estat d'alarma
Estem treballant per oferir-vos el millor servei possible amb els mitjans disponibles.
Ens estem preparant per poder tornar a oferir atenció presencial.
Us informarem mitjançant novetats i a través del twitter
Oferta de formació en línia adreçada principalment a empreses que vulguin adquirir els coneixements essencials per a dissenyar i implantar mesures d'igualtat d'oportunitats i noves formes d'organització del temps i ajudar, així, a millorar la qualitat en el treball.
Hi trobareu formació en: Qualitat i igualtat en el treball / Seguretat i Salut Laboral / Treball Autònom
Oferta de formació en línia per a empreses i professionals.
La creixent competència fa cada cop més difícil trobar maneres d? augmentar els ingressos, per la qual cosa prenen més importància les estratègies de reducció de costos, ja sigui per no tenir pèrdues o per aconseguir complir objectius de benefici i rendibilitat.
Les ràtios financeres comparen la xifra de negocis amb les diverses parts del balanç comptable.
Són una de les eines més importants per analitzar les situacions financeres de les empreses des de diversos vessants, com la liquiditat, la solvència i l'endeutament.
Conegueu les diverses eines financeres que us garanteixen el cobrament i el pagament a proveïdors, a través d'un contracte amb les entitat bancària o les empresa dedicades al factoring, el confirming, el forfaiting i l? assegurança de crèdit.
Informació de les pòlisses d'assegurances vigents, entre d'altres.
També us oferim dades sobre la solvència de les entitats de crèdit, així com el tràmit d'accés a la informació dels accidents de trànsit lleus.
El càlcul correcte de les partides relacionades amb els treballadors és indispensable alhora de dissenyar el pressupost de l'empresa, de calcular el seu benefici, i de decidir el moment més oportú per a incorporar nous treballadors a la plantilla, quan sigui necessari.
D'altra banda, recordeu que les empreses es poden acollir a diversos ajuts, subvencions ibonificacions en les quotes empresarials de la seguretat social per la contractació de determinats perfils de treballadors.
L'empresa s'ha de fer càrrec d'una assegurança anual que cobreixi els possibles accidents laborals i les eventuals incapacitacions permanents o mort dels treballadors.
El seu import varia en funció de l'activitat professional i la seva perillositat.
L'empresa està obligada a supervisar la salut dels treballadors, arealitzar reconeixements mèdics anuals i a dotar-los de tots elselements de protecció individual que puguin causar algun risc contra laseva salut.
L'import d'aquesta assistència varia en funció del'activitat professional i la seva perillositat.
L'empresa ha de tenir present que existeix la possibilitat que en algun moment es pugui produir un acomiadament improcedent d'un treballador amb contracte indefinit.
D'altra banda, s'ha de tenir en compte que les baixes per malaltia dels treballadors generen uns costos per a l'empresa.
La dificultat de calcular aquesta despesa és especialment destacable en les empreses amb poc recorregut i que es troben en aquesta situació per primera vegada.
Està demostrat que els treballadors satisfets produeixen més i millor.
És a dir, els treballadors contents treballen millor i fan guanyar més diners a l'empresa.
D'altra banda, a més de mirar de limitar les despeses, l'empresa ha de fer una bona gestió dels seus recursos.
Així, per poder créixer l'empresa ha de tenir en compte i dur a la pràctica els aspectes següents:
Els joves d'entre setze i divuit anys poden treballar si compten amb l'autorització de la persona que ostenta la seva representació legal.
Pel que fa als menors de setze anys poden treballar, de forma excepcional, en espectacles públics, sempre que l'autoritat laboral competent ho hagi autoritzat prèviament.
Una de les condicions bàsiques per l'autorització del treball de menors és que l'activitat no suposi un perill per la seva salut física o psíquica, ni afecti la seva formació professional i humana.
El major de 16 anys i menor de 18 si no està emancipat, requereix autorització dels seus pares o tutors per poder atorgar el contracte de treball.
El menor de 18 anys no pot realitzar treballs nocturns (entre les deu de la nit i les sis del matí) ni activitats que siguin considerades insalubres, penoses, nocives o perilloses tant per a la salut com per a la formació professional i humana.
Igualment es prohibeix fer hores extraordinàries.
Pel que fa als descansos durant la jornada de treball, sempre que aquesta excedeixi de quatre hores i mitja, el treballador menor de 18 anys té dret a un descans, almenys, de mitja hora.
En matèria de prevenció de riscos laborals, prèviament a la incorporació d'un menor de divuit anys a la feina i també abans de realitzar qualsevol modificació substancial de les condicions de treball, l'empresari ha d'efectuar una avaluació del lloc de treball a exercir pel menor, a fi de determinar la naturalesa, el grau i la durada de la seva exposició, en qualsevol activitat susceptible de presentar un risc específic al respecte, a agents, processos o condicions de treball que puguin posar en perill la seva seguretat o la seva salut.
A més, l'empresari té el deure d'informar al menor i als seus pares o als tutors que hagin participat en la contractació, dels possibles riscos i de les mesures adoptades per a la protecció de la seva seguretat i salut.
Les persones menors de 16 anys poden treballar, de forma excepcional, en espectacles públics, sempre que l'Administració ho autoritzi amb caràcter previ.
L'activitat no pot suposar un perill per a la salut física o psíquica del menor, ni tampoc pot afectar a la seva formació professional i humana.
La sol·licitud d'autorització per al treball de menors de setze anys en espectacles públics ha de ser presentada per la productora de l'espectacle i ha d'incloure l'autorització dels tutors dels menors i el seu consentiment si els menors tenen més de set anys.
El món de l'empresa, més enllà dels objectius econòmics i de producció, ha de tenir en compte els compromisos d'inclusió dels col·lectius vulnerables.
D'aquesta manera, l'empresa esdevé un element fonamental en la garantia de la igualtat d'oportunitats i per gaudir d'un capital humà que aporta riquesa, diversitat i compromís professional
Per tal d'avançar en la inserció laboral de les persones amb discapacitat, l'administració promou relacions de complicitat, complementarietat i col·laboració entre tots els agents implicats.
Totes les empreses es poden beneficiar dels ajuts i incentius a la contractació de persones amb discapacitat.
Pel que fa a les que tenen més de 50 treballadors, estan obligades a comptar amb un nombre de treballadors amb discapacitat no inferior al 2 per cent de la plantilla.
Un enclavament laboral està format per un grup de treballadors d'un centre especial de treball (CET) que realitza la seva tasca professional desplaçant-se temporalment a una empresa ordinària.
El contracte entre l'empresa del mercat ordinari de treball i el CET ha de ser per a la realització d'obres i serveis que tinguin una relació directa amb l'activitat normal de l'empresa.
L'objectiu d'aquesta figura és afavorir el trànsit de treballadors amb discapacitat del CET a l'empresa ordinària, i completar la seva experiència professional mitjançant el desenvolupament de tasques i funcions del mercat no protegit.
Pel que fa als ajuts, les empreses que contracten amb caràcter indefinit un treballador amb discapacitat procedent d'un enclavament laboral gaudeixen de diversos ajuts, subvencions i bonificacions de les quotes empresarials de la Seguretat Social:
Per tal de formalitzar la contractació, us heu d'adreçar a l'oficina del Servei d'Ocupació de Catalunya que us correspongui per domicili.
Les empreses públiques i privades de 50 o més treballadors tenen l'obligació legal de contractar un nombre de persones amb discapacitat que representi, com a mínim, el 2 per cent de la plantilla.
No obstant això, existeixen supòsits excepcionals d'exempció total o parcial d'aquesta obligació de reserva, que es pot substituir pel compliment alternatiu de l'obligació mitjançant mesures alternatives.
Per la seva banda, l'Administració pública ha de reservar per a les persones amb discapacitat el 5 per cent de les places de les convocatòries de les oposicions a funcionari.
Per veure les convocatòries en termini, podeu fer una cerca al cercador de tràmits:
Us presentem el Servei de Mobilitat Internacional per a alts directius d'ACCIÓ amb el qual es vol donar una resposta única i exclusiva a les demandes de les empreses estrangeres que volen desenvolupar un nou projecte d'inversió a Catalunya que vagi de la mà amb l'agència Catalonia Trade & Investment, dependent del Departament d'Empresa i Coneixement.
Hi trobareu, de forma personalitzada i exclusiva, un servei d' orientació, assessorament i suport en l'àmbit de la mobilitat internacional pensat per a facilitar l'aterratge de directius, tècnics i personal especialitzat d'aquestes empreses.
Us proporcionaran informació detallada sobre quins tipus de permisos de treball i permisos de residència són necessaris tramitar juntament amb un anàlisi de quin ha de ser el full de ruta del futur inversor.
Atès que la tramitació d'aquests permisos suposa un procés complex per a les empreses inversores, aquest Servei assessora i informa mitjançant la pròpia xarxa d'institucions, tant privades com públiques, implicades en els procediments d'immigració: des d'ambaixades i consolats, la Secretaria General de Inmigración y Emigración del Ministerio de Trabajo, Migraciones y Seguridad Social o la Subdirecció General d'Autoritzacions de Treball (SGAT) del Departament de Treball, Afers Socials i Famílies, entre d'altres.
També us poden proporcionar una llista d'advocats especialitzats en aquesta àrea.
Si esteu interessats en contactar amb el Servei de Mobilitat Internacional per a alts directius, ho podeu fer a:
Servei de Mobilitat Internacional per a alts directius